बादामी गुफा मंदिर

बादामी गुफा मन्दिर भारत के कर्नाटक राज्य के उत्तरी भाग के बागलकोट ज़िले के बादामी ऐतिहासिक नगर में स्थित एक हिन्दू और जैन गुफा मन्दिरों का एक परिसर है। यह भारतीय शैलकर्तित वास्तुकला का एक महत्वपूर्ण उदाहरण है, जिसमें विशेषकर बादामी चालुक्य वास्तुकला देखी जा सकती है। इस परिसर का निर्माण छठी शताब्दी में आरम्भ हुआ था। बादामी नगर का प्राचीन नाम "वातापी" था, और यह आरम्भिक चालुक्य राजवंश की राजधानी था, जिसने 6ठी से 8वीं शताब्दी तक कर्नाटक के अधिकांश भागों पर राज करा। बादामी गुफा मन्दिर दक्कन पठार के प्राचीनतम मन्दिरों में से हैं। इनके और ऐहोले के मन्दिरों के निर्माण से मलप्रभा नदी के घाटी क्षेत्र में मन्दिर वास्तुकला तेज़ी से विकसित होने लगी, और इसने आगे जाकर भारत-भर के हिन्दू मन्दिर निर्माण को प्रभावित करा।

 स्थानीय तथ्य 
यह नगर अगस्त्य झील के पश्चिमी तट पर स्थित है, जो एक मानवकृत जलाशय है। झील एक मिट्टी की दीवार से घिरी है, जिस से पत्थर की सीढ़ीयाँ जल तक जाती हैं। झील उत्तर और दक्षिण में बाद के काल में बने दुर्गों से घिरी हुई है। शहर के दक्षिण-पूर्व में नरम बादामी बलुआ पत्थर से बने गुफाओं की संख्या 1 से 4 तक है। गुफा न. 1 में, हिंदू देवी-देवताओं और प्रसंगों की विभिन्न मूर्तियों के बीच, नटराज के रूप में तांडव-नृत्य करने वाले शिव की एक प्रमुख नक्काशी है। गुफा न. 2 ज्यादातर अपने अभिन्यास और आयामों के संदर्भ में गुफा न. 1 के समान है, जिसमें हिंदू प्रसंगों की विशेषता है, जिसमें विष्णु की त्रिविक्रम के रूप में उभड़ी हुई नक्काशी सबसे बड़ी है। गुफा न. 3 सबसे बड़ी है, जिसमें विष्णु से संबंधित पौराणिक कथाएं बनाई गई हैं, और यह परिसर में सबसे जटिल नक्काशीदार गुफा भी है। गुफा न. 4 जैन धर्म के प्रतिष्ठित लोगों को समर्पित है। झील के चारों ओर, बादामी में अतिरिक्त गुफाएँ हैं जिनमें से एक बौद्ध गुफा हो सकती है। 2015 में चार मुख्य गुफाओं से लगभग 500 मीटर (1,600 फीट), 27 हिंदू नक्काशियों के साथ एक अन्य गुफा की खोज हुई थी।

 इन्हें भी देखें 
 बादामी, कर्नाटक
 भूतनाथ मन्दिर समूह, बादामी
 बादामी शिवालय
 बागलकोट ज़िला

बाहरी कड़ियाँ

 बादामी के गुफा मन्दिरों की छवियाँ
 गुफा का मानचित्र
 बादामी गुफाओं की यात्रा, फ्लोरिडा विश्वविद्यालय (2002)
 बादामी गुफा मन्दिर छववियाँ, पेनसिल्वेनिया विश्वविद्यालय पुस्तकालय
 बादामी गुफा मन्दिर - चार प्राचीन तक्षित-शिला मन्दिर
 चालुक्य गुफा मन्दिरों का कालक्रम और विकास, गेरी टार (1970), आर्स ओरिएनटालिस, वोल्यूम. 8, पृष्ठ155-184

सन्दर्भ

श्रेणी:हिन्दू मन्दिर
श्रेणी:वास्तुकला शैलियाँ
श्रेणी:भारत में बौद्ध मंदिर
श्रेणी:कर्नाटक की गुफाएँ
श्रेणी:चालुक्य राजवंश
श्रेणी:भारतीय वास्तुशास्त्र
श्रेणी:कर्नाटक में जैन मंदिर
श्रेणी:बागलकोट ज़िला
श्रेणी:भारतीय तक्षित-शिला वास्तुकला
श्रेणी:गुप्तवंश कला
श्रेणी:बागलकोट ज़िले में हिन्दू मन्दिर